[pic] | AZ EURÓPAI KÖZÖSSÉGEK BIZOTTSÁGA |

Brüsszel, 23.9.2009

COM(2009) 505 végleges

Javaslat:

A TANÁCS RENDELETE

az egyes hajócsoportoknak az 1342/2008/EK rendelet III. fejezetében előírt erőkifejtési rendszerből történő kizárásáról szóló 754/2009/EK rendelet módosításáról

INDOKOLÁS

A tőkehalállományokra és az ezen állományok halászatára vonatkozó hosszú távú terv létrehozásáról, valamint a 423/2004/EK rendelet hatályon kívül helyezéséről szóló 1342/2008/EK rendelet 11. cikkének (2) bekezdése úgy rendelkezik, hogy a Tanács a Bizottság javaslatára, valamint a tagállamok által nyújtott tájékoztatás és a HTMGB által nyújtott tanácsadás alapján bizonyos hajócsoportokat kizárhat az erőkifejtési rendszer alkalmazásából, amennyiben megfelelő adatok állnak rendelkezésére a tőkehalfogásokról és -visszadobásokról, a tőkehalfogási százalékarány nem haladja meg az érintett hajócsoportok teljes fogásának 1,5 %-át, valamint e hajócsoportoknak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt hatáshoz képest. Svédország és Spanyolország egyes hajócsoportjainak a Tanács 2009. július 27-i 754/2009/EK rendelete értelmében történő kizárását követően Franciaországból, Németországból, Lengyelországból és az Egyesült Királyságból érkező további kérelmeket vizsgált meg a HTMGB.

A HTMGB szakvéleménye alapján a Németország és Lengyelország által a fekete tőkehal kapcsán, a Spanyolország által a szürke tőkehal kapcsán, és a Franciaország által a mélytengeri fajok és az ördöghalfélék kapcsán nyújtott tájékoztatás kielégítően bizonyítja, hogy e hajócsoportok tőkehalfogási és -visszadobási aránya megfelel az 1342/2008/EK rendelet 11. cikke (2) bekezdésében előírtaknak, így e hajócsoportok kizárhatók az erőkifejtési rendszer alkalmazásából mindaddig, amíg a halászat a tőkehal előfordulási határa, azaz 300 méter alatt folyik. A többi kérelem tekintetében az a döntés született, hogy a benyújtott tájékoztatás nem bizonyítja kielégítően a feltételeknek való megfelelést.

E javaslat célja, hogy egyes hajócsoportok kizárásra kerüljenek az 1342/2008/EK rendelet III. fejezetének alkalmazásából.

A Bizottság felkéri a Tanácsot, hogy mihamarabb fogadja el ezt a javaslatot annak érdekében, hogy a halászok megtervezhessék e halászati idény hátralevő részére vonatkozó tevékenységeiket.

Javaslat:

A TANÁCS RENDELETE

az egyes hajócsoportoknak az 1342/2008/EK rendelet III. fejezetében előírt erőkifejtési rendszerből történő kizárásáról szóló 754/2009/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a tőkehalállományokra és az ezen állományok halászatára vonatkozó hosszú távú terv létrehozásáról, valamint a 423/2004/EK rendelet[1] hatályon kívül helyezéséről szóló 1342/2008/EK tanácsi rendeletre és különösen annak 11. cikke (2) bekezdésére,

tekintettel a Bizottság javaslatára,

mivel:

1. Az 1342/2008/EK rendelet III. fejezete halászati erőkifejtési rendszert állapít meg, amelyben a halászati erőkifejtésben kifejezett halászati lehetőségeket évente osztják el a tagállamok között. A rendelet 11. cikkének (2) bekezdése úgy rendelkezik, hogy a Tanács a Bizottság javaslatára, valamint a tagállamok által nyújtott tájékoztatás és a HTMGB által nyújtott tanácsadás alapján bizonyos hajócsoportokat kizárhat az erőkifejtési rendszer alkalmazásából, amennyiben megfelelő adatok állnak rendelkezésére a tőkehalfogásokról és -visszadobásokról, a tőkehalfogási százalékarány nem haladja meg az érintett hajócsoportok teljes fogásának 1,5 %-át, valamint e hajócsoportoknak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt hatáshoz képest.

2. A Tanács 754/2009/EK rendelete[2] kizárt egyes hajócsoportokat az 1342/2008/EK rendelet III. fejezetében előírt halászati erőkifejtési rendszerből.

3. A 754/2009/EK rendelet alapját képező tájékoztatás HTMGB általi vizsgálatát követően, Németország, Franciaország és Lengyelország tájékoztatást nyújtott a lobogója alatt közlekedő néhány további hajó általi tőkehalfogásról.

4. Németország tájékoztatta a Bizottságot egy, az Északi-tenger nyílt vizein és Skóciától nyugatra eső vizeken fenékvonóhálóval fekete tőkehalra halászó hajócsoport tőkehalfogásairól. A HTMGB véleménye szerint a többi tagállam által e halászat vonatkozásában nyújtott tájékoztatást kiegészítő, szóban forgó tájékoztatás alapján megállapítható, hogy e hajócsoport tőkehalfogásai és -visszadobásai abban az időszakban, amikor tagjai kizárólag ezt a halászeszközt használva halásznak, nem haladják meg az ugyanezen időszak alatt ebben a tevékenységben résztvevő hajócsoport teljes fogásának 1,5%-át, mindaddig, amíg a halászat a tőkehal előfordulási határa, azaz 300 méter alatt folyik. Tekintettel azonkívül az e halászati tevékenység ellenőrzésére létrehozott német programra, továbbá arra, hogy a csoportnak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt hatásához képest, helyénvaló kizárni az Északi-tenger nyílt vizein 100 mm-es vagy annál nagyobb szembőségű fenékvonóhálóval 300 méter mélyen vagy az alatt fekete tőkehalra halászó, szóban forgó hajócsoportot az 1342/2008/EK rendelet III. fejezetében előírt erőkifejtési rendszer alkalmazásából.

5. Franciaország tájékoztatta a Bizottságot egy, a Skóciától nyugatra eső vizeken fenékvonóhálóval mélytengeri fajokra halászó hajócsoport tőkehalfogásairól, továbbá egy másik, ugyanebben a térségben kopoltyúhálóval ördöghalfélékre halászó hajócsoport tőkehalfogásairól. A HTMGB véleménye szerint a tájékoztatás alapján megállapítható, hogy e hajócsoport tőkehalfogásai és -visszadobásai abban az időszakban, amikor tagjai kizárólag ezt a halászeszközt használva halásznak, nem haladják meg az ugyanezen időszak alatt ebben a tevékenységben résztvevő hajócsoport teljes fogásának 1,5%-át, mindaddig, amíg a halászat a tőkehal előfordulási határa, azaz 300 méter alatt folyik. Tekintettel azonkívül az e halászati tevékenység ellenőrzésére létrehozott francia programra, továbbá arra, hogy a csoportnak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt hatásához képest, helyénvaló kizárni a Skóciától nyugatra eső vizeken 100 mm-es vagy annál nagyobb szembőségű fenékvonóhálóval 300 méter mélyen vagy az alatt mélytengeri fajokra, továbbá a Skóciától nyugatra eső vizeken kopoltyúhálóval 300 méter mélyen vagy az alatt ördöghalfélékre halászó, szóban forgó hajócsoportot az 1342/2008/EK rendelet III. fejezetében előírt erőkifejtési rendszer alkalmazásából.

6. Spanyolország tájékoztatta a Bizottságot egy, a Skóciától nyugatra eső vizeken horogsorral szürke tőkehalra halászó hajócsoport tőkehalfogásairól. A HTMGB véleménye szerint a tájékoztatás alapján megállapítható, hogy e hajócsoport tőkehalfogásai és -visszadobásai abban az időszakban, amikor tagjai kizárólag ezt a halászeszközt használva halásznak, nem haladják meg az ugyanezen időszak alatt ebben a tevékenységben résztvevő hajócsoport teljes fogásának 1,5%-át, mindaddig, amíg a halászat a tőkehal előfordulási határa, azaz 300 méter alatt folyik. Tekintettel azonkívül az e halászati tevékenység ellenőrzésére létrehozott spanyol programra, továbbá arra, hogy a csoportnak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt hatásához képest, helyénvaló kizárni a Skóciától nyugatra eső vizeken horogsorral, 300 méter mélyen vagy az alatt szürke tőkehalra halászó hajócsoportot az 1342/2008/EK rendelet III. fejezetében előírt erőkifejtési rendszer alkalmazásából.

7. Lengyelország tájékoztatta a Bizottságot egy, az Északi-tenger vizein fenékvonóhálóval fekete tőkehalra halászó hajócsoport tőkehalfogásairól. A HTMGB véleménye szerint a többi tagállam által e halászat vonatkozásában nyújtott tájékoztatást kiegészítő, szóban forgó tájékoztatás alapján megállapítható, hogy e hajócsoport tőkehalfogásai és -visszadobásai abban az időszakban, amikor tagjai kizárólag ezt a halászeszközt használva halásznak, nem haladják meg az ugyanezen időszak alatt ebben a tevékenységben résztvevő hajócsoport teljes fogásának 1,5%-át, mindaddig, amíg a halászat a tőkehal előfordulási határa, azaz 300 méter alatt folyik. Tekintettel azonkívül az e halászati tevékenység ellenőrzésére létrehozott lengyel programra, továbbá arra, hogy a csoportnak az erőkifejtési rendszerbe való felvétele aránytalan adminisztratív terhet jelentene a tőkehalállományokra gyakorolt hatásához képest, helyénvaló kizárni az Északi-tenger vizein 100 mm-es vagy annál nagyobb szembőségű fenékvonóhálóval 300 méter mélyen vagy az alatt fekete tőkehalra halászó, szóban forgó hajócsoportot az 1342/2008/EK rendelet III. fejezetében előírt erőkifejtési rendszer alkalmazásából.

8. A 754/2009/EK rendeletet ezért ennek megfelelően módosítani kell.

9. Figyelembe véve azt, hogy a tagállamok halászati erőkifejtésüket és az erőkifejtési korlátozásoknak való megfelelésüket a 2009. február 1-jétől 2010. január 31-ig tartó halászati idényre tervezik, továbbá hogy az 1342/2008/EK rendeletet röviddel az idény kezdete előtt fogadták el, helyénvaló az e rendeletben előírt eltéréseket az egész idényre meghatározni, azaz 2009. február 1-jétől alkalmazni,

10. Annak érdekében, hogy az érintett halászok számára kiszámíthatóságot lehessen biztosítani, valamint hogy ez utóbbiak a lehető leghamarabb megtervezhessék az erre a halászati idényre vonatkozó tevékenységeiket, haladéktalanul kivételt kell biztosítani az Európai Unióról szóló szerződéshez és az Európai Közösségeket létrehozó szerződésekhez csatolt, a nemzeti parlamenteknek az Európai Unióban betöltött szerepéről szóló jegyzőkönyv I. címének 3. cikkében említett hathetes időszak alól,

ELFOGADTA EZT A RENDELETET:

1. cikk A 754/2009/EK rendelet módosításai

A 754/2009/EK rendelet 1. cikke az alábbi c)–g) pontokkal egészül ki:

„c) a Németország lobogója alatt hajózó, Németország 2009. március 25-én kelt és 2009. június 27-i levelével kiegészített kérelmében azonosított, az Északi-tenger vizein és a Skóciától nyugatra eső vizeken 300 méter mélyen vagy az alatt 100 mm-es vagy annál nagyobb szembőségű fenékvonóhálóval fekete tőkehalra halászó hajócsoport;

d) a Franciaország lobogója alatt hajózó, Franciaország 2009. június 18-án kelt kérelmében azonosított, a Skóciától nyugatra eső vizeken 300 méter mélyen vagy az alatt 100 mm-es vagy annál nagyobb szembőségű fenékvonóhálóval mélytengeri fajokra halászó hajócsoport;

e) a Franciaország lobogója alatt hajózó, Franciaország 2009. június 18-án kelt kérelmében azonosított, a Skóciától nyugatra eső vizeken 300 méter mélyen vagy az alatt kopoltyúhálókkal ördöghalfélékre halászó hajócsoport;

f) a Spanyolország lobogója alatt hajózó, Spanyolország 2009. április 6-án kelt és 2009. április 13-i és szeptember 14-i levelével kiegészített kérelmében azonosított, a Skóciától nyugatra eső vizeken 300 méter mélyen vagy az alatt horogsorral szürke tőkehalra halászó hajócsoport;

g) a Lengyelország lobogója alatt hajózó, Lengyelország 2009. március 23-án kelt és 2009. április 27-i és június 16-i levelével kiegészített kérelmében azonosított, az Északi-tenger vizein 300 méter mélyen vagy az alatt 100 mm-es vagy annál nagyobb szembőségű fenékvonóhálóval fekete tőkehalra halászó hajócsoport.”

2. cikk Hatálybalépés

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ezt a rendeletet 2009. február 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök .

[1] HL L 348., 2008.12.24., 20. o.

[2] HL L 214., 2009.8.19., 16. o.